
Szürkületkor elhalványulnak - Filmbeli magány

A dolgozatot műfaji összefoglalóval kezdem, melyben ismertetem a három elemzett film alműfajait, illetve ezek fő ágát, a noir műfajt. Az elemzés Kovács András Bálint módszerét követi, melyet Mozgóképelemzés című kötetében ismertet. Az elemzés filmenként öt részből áll: a cselekmény leírása, kiinduló megfigyelés, dramaturgia, stílus, szereplők, értelmezés. A dolgozat összegzésében összefoglalom a legfontosabb megállapításokat, illetve párhuzamba állítom az egyes filmek hasonló motívumait.
Az elemzés célja, hogy a bemutatott filmekkel átfogó képet adjon az olvasónak, hogyan jelenik meg ezekben a magány, mint központi elem; hogyan birkóznak meg ezzel a nehéz helyzettel a filmek főbb szereplői, illetve találnak-e kiutat belőle.



